Penembakan Oslo 2022

Pada 25 Jun 2022, dua orang terbunuh dan 21 lagi cedera dalam tembakan skala besar di tiga tapak di Oslo, Norway. Menurut polis, tembakan itu adalah tindakan terorisme Islam yang menyasarkan Oslo Pride, acara kebanggaan LGBT tempatan, yang dihoskan oleh Pertubuhan Kepelbagaian Seksual dan Jantina Norway, cawangan Oslo. Polis menahan Zaniar Matapour, seorang lelaki asal Iran, dan dituduh atas kesaalahan membunuh, cubaan membunuh dan keganasan. Tembakan itu adalah serangan pertama seumpama itu di Norway sejak kejadian di Utøya pada 2011.

Tembakan 
Penembakan berlaku di lokasi yang dikaitkan dengan Oslo Pride, acara kebanggaan LGBT tempatan yang dihoskan oleh Pertubuhan Norway bagi Kepelbagaian Seksual dan Jantina cawangan Oslo, malam sebelum perarakan Pride yang dirancang di Oslo. Penembakan pertama berlaku di London Pub, sebuah bar gay dan kelab malam yang popular. Menurut seorang saksi, pelaku menjerit takbir ketika dia mula menembak. Pelaku kemudian berpindah ke dua lagi lokasi berdekatan, termasuk bar Per på hjørnet dan sebuah kedai makan. Dua orang terbunuh dan dua puluh satu lagi cedera, sepuluh daripadanya cedera parah manakala sebelas lagi cedera ringan.   Polis dipanggil pada 1:15 pagi (waktu tempatan) dan tiba beberapa minit kemudian. Suspek telah ditahan lima minit selepas serangan itu. Lapan puluh hingga seratus orang bersembunyi di ruang bawah tanah pub semasa serangan itu, dan orang yang cedera berbaring di dalam dan di luar bar dengan polis menyifatkan kejadian itu sebagai "kecoh".

Menurut Eskil Pedersen, ramai daripada mereka yang hadir di London Pub, termasuk dirinya, turut berada di Utøya semasa penembakan 2011 oleh pengganas domestik Anders Behring Breivik

Suspek 
Suspek, yang dikenal pasti sebagai Zaniar Matapour, orang asal Iran di Norway berusia 42 tahun, telah didakwa atas tuduhan membunuh, cubaan membunuh, dan tindakan teroris.

Dalam sidang akhbar pada 25 Jun, polis berkata bahawa mereka percaya serangan itu boleh didorong oleh semangat anti-LGBT, dan bertujuan untuk menyasarkan Oslo Pride. Norway telah menyaksikan serangan berterusan terhadap warga LGBT dan acara Pride daripada pelampau anti-LGBT di media sosial.  Polis kemudian mengesahkan bahawa mereka mengenali suspek sejak 2015, mempercayai bahawa dia telah menjadi radikal ke dalam ekstremisme Islam.

Matapour mempunyai latar belakang jenayah yang luas daripada kesalahan dadah dan serangan, tetapi hanya menerima "sabitan kecil" sebelum serangan itu, menurut seorang pendakwa raya Norway. Ibunya berkata bahawa dia sebelum ini telah disahkan menghidap skizofrenia paranoid.

Rujukan 

2022 dalam sejarah LGBT
2022 di Norway
Serangan ke atas kelab malam di Eropah
Serangan ke atas kelab malam
2022 shootings
Kematian akibat senjata api di Norway
Keganasan Islam dan Norway
LGBT dan Islam
LGBT di Norway
Penembakan beramai-ramai di Norway
Keganasan terhadap golongan LGBT di Eropah
Koordinat pada Wikidata